Ō Kɛla Mla Ɔtu Caca | Ō Jé Ɔkpá mla Ō Nwu Ācɛ ɛlā\nOKLƆCƐ ƆMƐ 11\nŌ Kɛla Mla Ɔtu Caca\nÚklɔ́ kú Ācotɛ̄hɔ̄ 18:24, 25\nƆDĀ NƐ A CIKA Ō YA: Kɛla mla ɔtu caca ɔwɛ nōo géē ya ku ɛlā ku uwɔ kóō lɛ abɔ kwu ācɛ nɛ a yɔ i kɛla lɛ uwa a ɔtu, kéē klla bi ɔ le yuklɔ.\nƐlā a kóō lɛ abɔ kwu awɔ abɔyi uwɔ ɔtu. Abɔ a yɔ i tutu ɛlā ō ka tɛɛcɛ ku uwɔ a, gbɛla lɔɔlɔhi lɛyikwu ɔdā nōo ya ɛɛ nɛ ikpɛyi ɛlā a cɛgbá a. Lɛ ɛlā nɛ a gáā ka tɛɛcɛ a klɔcɛ lɔɔlɔhi, o ya ɛɛ ku a ka ɔ ŋma ɔtu ku uwɔ.\nGbɛla kwu ācɛ nɛ a gáā kɛla lɛ uwa a. Gbɛla kwu ɛgɛnɛ ɛlā nɛ a gáā jé amāŋ nwu a géē tile lɛ ācɛ nɛ a gáā kɛla lɛ uwa a. Cɛɛ, a leyi yɛ ɔwɛ ɛyɛɛyɛyi nɛ a géē kɛla a tɛɛcɛ, ɔwɛ nōó géē jɛ uwa eyī fiyɛ.\nA hii yɔ gbɛdɛ gbɛdɛ ŋ amáŋ ya ku ɛlā ō ka tɛɛcɛ ku uwɔ kóō lɔɔnyɛ. Kɛla mla ɔtu caca. Bi ɛgɛ nɛ a gē ya abɔ mla iyē ku uwɔ ɔwɛ nōo cika a, le mafu ɔdā nōo yɔ ipu ɔtu ku uwɔ.\nA hii ya ku ɔwɛ ekponu nɛ a gē ya abɔ mla iyē ku uwɔ a kóō le fiyɛ ɔfu ŋ, ɛnyā géē piya ɛlá ku ācɛ nɛ a yɔ i kɛla lɛ uwa a ŋma ɛlā ku uwɔ. Lɛ ɛlá gbo taajɛ lɛyikwu ɛdɔ abɔ amaŋ iyē nɛ a géē dɔka ō ya a. Mafu ɔtu caca o fiyɛ duu eko nɛ a gáā nwu ɛlā okpɔcii éyi amāŋ eko nɛ a dɔka ku ācɛ nɛ a yɔ i kɛla lɛ uwa a kéē ya odee. A hii cɛ lɛ ɔtu caca ō ya fiyɛ ɔfu kóō ya ku ɛ̄jɛ̄ kóō jɛ ācɛ nɛ a yɔ i kɛla lɛ uwa a ŋ.\nŌ Jé Ɔkpá mla Ō Nwu Ācɛ Ɛlā—Ō Kɛla Mla Ɔtu Caca